
CONTRACT nr.  ______________
cu privire la achiziția de servicii
[bookmark: _GoBack]

”___” ________________ 2026                                                                                mun. Chișinău
	
	Beneficiar
	Prestator

	S.A. ,,Administrația Națională a Drumurilor”, reprezentată de denumit în continuare Beneficiar, IDNO 1003600023559, pe de o parte,
	



ambii (denumiți în continuare Părți), ca urmare a procedurii de achiziție publică nr. ____________ din ___________, în baza deciziei grupului de lucru al Beneficiarului nr. _____________ din __________, au încheiat prezentul Contract privind următoarele:

1. Achiziționarea serviciilor _______________, denumite în continuare Servicii. 
2. Următoarele documente vor fi considerate părți componente și integrale ale Contractului:
a) Formularul Contractului;
b) Caietul de sarcini;
c) Specificația tehnică;
d) Specificația de preț;
e) Lista personalului-cheie (cu indicarea administratorului de contract și inginerului cadastral certificat responsabil de executarea serviciilor indicate în Contract);
f) Garanția de bună execuție.
3. În cazul unor discrepanţe sau inconsecvenţe între documentele componente ale Contractului, documentele vor avea ordinea de prioritate enumerată în pct. 2.
4. În calitate de contravaloare a plăţilor care urmează a fi efectuate de Beneficiar, Prestatorul se obligă prin prezentul contract să presteze Beneficiarului Serviciile şi să înlăture defectele în conformitate cu prevederile Contractului sub toate aspectele.
5. Beneficiarul se obligă prin prezentul contract să plătească Prestatorului, în calitate de contravaloare a prestării Serviciilor, preţul Contractului sau orice altă sumă care poate deveni plătibilă conform prevederilor Contractului în termenele şi modalitatea stabilite de Contract.

1. Obiectul Contractului
1.1. Prestatorul își asumă obligația de a presta Serviciile conform specificației tehnice, care este parte integrantă a prezentului Contract. 
1.2. Beneficiarul se obligă, la rândul său, să achite și să recepționeze Serviciile prestate de Prestator. 
[bookmark: _Hlk230875248]1.3. Calitatea Serviciilor se atestă prin respectarea legislației în vigoare.

2.Termenele și condițiile de prestare
2.1. Termenul limită de predare a serviciilor ___________din momentul încheierii contractului. Termenul de prestare poate fi prelungit cu perioada suspendărilor sau întârzierilor neimputabile Prestatorului, inclusiv cele generate de acțiunile sau inacțiunea autorităților publice ori ale altor entități implicate în procesul de coordonare, aprobare, recepție sau înregistrare a lucrărilor cadastrale, în condițiile pct. 7 din prezentul Contract, prin emiterea unei dispoziții în acest sens.
2.2.  Documentația de însoțire a serviciilor include:
a) factură fiscală;
b) actul de predare-primire (conform modelului expus în anexa 2 a caietului de sarcini);
c) Raportul privind executarea lucrării cadastrale (anexa nr. 3 la caietul de sarcini) cu anexarea dosarului elaborat cu confirmarea expedierii acestora către autoritățile ce urmează să le coordoneze/aprobe (în cazul lucrărilor cadastrale în scopul delimitării proprietății publice, modificare a parametrilor terenurilor aferente drumului, lucrărilor cadastrale în scopul modificării hotarelor terenurilor proprietate publică și lucrărilor de sistematizare/corectare a erorilor), informația grafică a bunurilor imobile recepționate.
d) Raportul privind executarea lucrării cadastrale (anexa nr. 3 la caietul de sarcini) cu anexarea avizului de recepție a lucrării cadastrale, emis de către I.P. Cadastrul Bunurilor Imobile, copia autentificată prin semnătură electronică avansat-calificată a raportului lucrării cadastrale recepționate, informația grafică a bunurilor imobile recepționate.
2.3. Pentru fiecare lucrare cadastrală sau etapă distinctă, data predării Serviciilor se consideră data înregistrării la Beneficiar a setului complet de documente prevăzut la pct. 2.2, corespunzător etapei respective.
2.4. Serviciile sau etapa de Servicii se consideră prestate și acceptate după verificarea de către Beneficiar a documentelor prevăzute la pct. 2.2 și semnarea actului de predare-primire. Beneficiarul va examina documentele în termen de 10 zile lucrătoare de la primire și va semna actul sau va comunica Prestatorului, în scris și motivat, neconformitățile constatate.
2.5. În cazul în care executarea sau finalizarea Serviciilor depinde de emiterea unor avize, coordonări, aprobări, recepții ori înregistrări de către autorități publice sau alte entități competente, Prestatorul nu răspunde pentru durata procedurilor desfășurate de acestea, cu condiția că și-a îndeplinit în termen și în mod corespunzător obligațiile ce îi revin potrivit Contractului și legislației aplicabile.
2.6. Raportul privind executarea lucrărilor cadastrale, prezentat Beneficiarului, se consideră proprietate a Beneficiarului din momentul predării acestuia în condițiile contractuale. Prin proprietate se subînțelege că Beneficiarul va deține toate drepturile intelectuale și de autor asupra documentației, din momentul predării acestora.

3. Preţul Contractului şi condiţiile de plată
3.1. Prețul Serviciilor conform prezentului Contract este stabilit în lei moldovenești, fiind indicat în specificația de preț, anexă la prezentul Contract.
3.2. Suma totală a prezentului Contract, constituie ____________ lei, dintre care:
1. __________________lei pentru serviciile impozabile cu TVA, din care TVA în sumă de __________________lei;
2. __________________lei pentru serviciile scutite de TVA, conform art. 103 alin. (1) pct. 19) din Codul fiscal;
3.3.  Achitarea serviciilor executate se va efectua pentru fiecare lucrare cadastrală sau etapă de lucrări finalizată și acceptată de către Beneficiar, după predarea materialelor prevăzute la pct. 2.2. din Contract și acceptarea acestora potrivit pct. 2.4. din Contract. În cazul în care lucrările cadastrale sunt executate pe sectoare cadastrale distincte și/sau presupun realizarea cumulativă a mai multor tipuri de lucrări, inclusiv corectarea erorilor cadastrale și delimitarea proprietății publice, Prestatorul este îndreptățit să prezinte spre plată documentele aferente volumului de lucrări efectiv executat, finalizat și acceptat.
Pentru lucrările cadastrale efectuate în scopul delimitării proprietății publice, modificării parametrilor terenurilor aferente drumurilor publice, modificării hotarelor terenurilor proprietate publică, precum și pentru lucrările de sistematizare și/sau corectare a erorilor cadastrale, plata se va efectua în două etape, după cum urmează:
a) 50% din valoarea lucrărilor respective – după prezentarea și acceptarea materialelor prevăzute la pct. 2.2. lit. c);
b) 50% din valoarea lucrărilor respective – după prezentarea și acceptarea materialelor prevăzute la pct. 2.2 lit. d).
3.4. Beneficiarul va efectua plata în termen de 30 de zile calendaristice de la data recepționării documentelor complete aferente etapei de plată, conform pct. 2.2 și 3.3 din Contract. În cazul în care, în termenul prevăzut la pct. 2.4, Beneficiarul solicită, în mod justificat, completarea sau corectarea documentelor, termenul de plată se suspendă până la prezentarea documentelor completate.
3.5. Plățile se vor efectua prin transfer bancar pe contul de decontare al Prestatorului indicat în prezentul Contract.

4. Condiţiile de predare-primire
4.1. Serviciile se consideră predate de către Prestator și recepționate de către Beneficiar dacă, cantitatea Serviciilor corespunde informației indicate în anexa nr. 1 la specificația tehnică (caietul de sarcini), iar calitatea corespunde cerințelor actelor normative în vigoare. Lipsa coordonării, aprobării, recepției sau înregistrării de către o entitate terță nu constituie, prin ea însăși, neconformitate imputabilă Prestatorului, dacă acesta a executat corect și integral obligațiile care îi revin.
4.2 Prestatorul este obligat să prezinte Beneficiarului un exemplar original al facturii fiscale, odată cu prestarea Serviciilor, pentru efectuarea plăților. Pentru nerespectarea de către Prestator a prezentei clauze, Beneficiarul își rezervă dreptul de a majora termenul de achitare prevăzut în punctul 3.4. și 3.5., corespunzător numărului de zile de întârziere și de a fi exonerat de achitarea penalității.

5. Standarde
5.1 Serviciile prestate în baza contractului vor respecta standardele prezentate de către Beneficiar în cerințele caietului de sarcini.
5.2 Când nu este menţionat nici un standard sau reglementare aplicabilă, se vor respecta standardele sau alte reglementări autorizate în Republica Moldova.

6. Obligaţiile părţilor
6.1. În baza prezentului Contract, Prestatorul se obligă:
a) să depună garanţia de bună execuţie a contractului, în cuantum de 5% din valoarea contractului, atribuită sub formă de garanție bancară sau transfer direct la contul de decontare al Beneficiarului;
b) să presteze Serviciile conform condițiilor prevăzute de prezentul Contract și a legislației de domeniu; 
c) să notifice Beneficiarul, după semnarea prezentului Contract, în decurs de 5 zile calendaristice, prin notificare scrisă sau email, despre începerea prestării Serviciilor;
d) să asigure condițiile corespunzătoare pentru recepționarea Serviciilor de către Beneficiar, în termenele stabilite, în corespundere cu cerințele prezentului Contract;
e) să asigure calitatea executării Serviciilor; 
f)   să remedieze, pe cheltuiala proprie și într-un termen rezonabil convenit cu Beneficiarul, neconformitățile imputabile Prestatorului rezultate din nerespectarea cerințelor Contractului sau ale legislației aplicabile;
g)    să înștiințeze în scris Beneficiarul, într-un termen rezonabil de la constatare, despre impedimentele tehnice sau instituționale și necesitatea unor lucrări suplimentare care pot influența termenul, volumul ori costul Serviciilor;
h)   să întreprindă toate demersurile care țin de competența sa pentru obținerea coordonărilor, aprobărilor și recepțiilor necesare, fără a garanta termenul de soluționare sau rezultatul procedurilor aflate în competența altor entități.
6.2.  În baza prezentului Contract, Beneficiarul se obligă:
a) să întreprindă toate măsurile necesare pentru asigurarea recepționării în termenul stabilit a Serviciilor prestate în corespundere cu cerințele prezentului Contract; 
b) să asigure achitarea Serviciilor prestate, respectând modalitățile și termenele indicate în prezentul Contract;
c) să restituie Antreprenorului garanția de bună execuție a contractului în termen de 15 zile calendaristice, după recepționarea Serviciilor conform pct. 2.4. din Contract;
d) să acorde, în limitele competențelor sale, suportul instituțional necesar și să întreprindă demersurile către I.P. „Cadastrul Bunurilor Imobile”, autoritățile publice, administratorii bunurilor proprietate publică și alte entități implicate, atunci când intervenția Beneficiarului este necesară pentru continuarea lucrărilor;
e) să informeze Prestatorul despre orice modificare a datelor inițiale, soluțiilor de proiect, cerințelor sau situației juridice și cadastrale care poate afecta executarea Serviciilor;
f) să pună la dispoziția Prestatorului, în termen de 5 zile lucrătoare de la data semnării Contractului, materialele de proiect și informațiile necesare pentru executarea Serviciilor, în conformitate cu caietul de sarcini. 

7. Justificarea datorită unui impediment 
7.1. Părţile sunt exonerate de răspundere pentru neîndeplinirea parţială sau integrală a obligaţiilor conform prezentului Contract, dacă aceasta este cauzată de producerea unor cazuri care se  datorează unor impedimente în afara controlului părților (războaie, calamităţi naturale: incendii, inundaţii, cutremure de pământ, precum şi alte circumstanţe care nu depind de voinţa Părţilor).
7.2. O parte nu răspunde pentru neexecutarea sau executarea cu întârziere a obligațiilor atunci când aceasta este determinată de un impediment aflat în afara controlului său, pe care nu îl putea prevedea în mod rezonabil la data încheierii Contractului și ale cărui efecte nu le putea evita sau depăși în mod rezonabil.
7.3. Constituie întârzieri neimputabile Prestatorului, fără a se limita la acestea: necesitatea corectării erorilor, sistematizării definitive, delimitării, modificării parametrilor ori hotarelor bunurilor imobile; lipsa actelor de administrare sau a coordonărilor; contestarea drepturilor; imposibilitatea identificării titularilor; precum și durata examinării, coordonării, aprobării, recepției sau înregistrării de către I.P. „Cadastrul Bunurilor Imobile”, autorități publice, administratori ai proprietății publice ori alte entități implicate.
7.4. Dacă inițierea sau continuarea unei lucrări depinde de finalizarea unei alte lucrări cadastrale, de emiterea unui act, de operarea modificărilor în Registrul bunurilor imobile ori de acțiunea unei entități terțe, executarea obligației afectate se suspendă de drept de la data apariției impedimentului până la data înlăturării acestuia. Perioada respectivă nu se include în termenul contractual, care se prelungește cu durata suspendării și cu timpul rezonabil necesar reluării lucrărilor.
7.5. Prestatorul va informa Beneficiarul în scris despre impediment, în termen de 10 zile lucrătoare de la constatarea acestuia, descriind efectele estimate și prezentând documentele justificative disponibile. Lipsa unui certificat emis de o autoritate competentă nu împiedică dovedirea impedimentului prin corespondență oficială, extrase, refuzuri, avize, procese-verbale, confirmări de expediere sau prin orice alte mijloace de probă admise de legislația Republicii Moldova. 
7.6. Pe durata suspendării, Prestatorul nu se consideră în întârziere și nu i se aplică penalități, sancțiuni, rețineri din plăți, executarea garanției de bună execuție sau rezoluțiunea Contractului pentru obligațiile afectate de impediment.
7.7. Prestatorul va relua executarea Serviciilor într-un termen rezonabil după încetarea impedimentului și notificarea Beneficiarului, iar, după caz, Părțile vor actualiza graficul de executare.
7.8. Apariția unui impediment justificator nu exonerează Părțile de obligația de a depune toate diligențele rezonabile pentru limitarea efectelor acestuia și pentru reluarea executării Contractului în cel mai scurt timp posibil.

8. Rezoluțiunea Contractului
8.1. Rezoluțiunea Contractului se poate realiza cu acordul comun al Părţilor.
8.2. Contractul poate fi rezoluționat în mod unilateral în caz de:
a) refuz al Prestatorului de a presta Serviciile prevăzute în prezentul Contract;
b) Prestatorul va relua executarea Serviciilor într-un termen rezonabil după încetarea impedimentului și notificarea Beneficiarului, iar, după caz, Părțile vor actualiza graficul de executare. Întârzierile prevăzute la pct. 7 nu constituie temei de rezoluțiune;
c) nerespectare de către Beneficiar a termenelor de plată a Serviciilor;
d) nesatisfacere de către una dintre Părţi a pretenţiilor înaintate conform prezentului Contract;
e) Prestatorul se află, la momentul atribuirii lui, în una dintre situaţiile care ar fi determinat excluderea sa din procedura de atribuire potrivit art. 19 al Legii nr. 131/2015 privind achizițiile publice;
f) contractul a făcut obiectul unei modificări substanțiale care necesita o nouă procedură de achiziție publică în conformitate cu art. 76 al Legii nr. 131/2015 privind achizițiile publice;
g) contractul nu urma să fie atribuit Prestatorului respectiv, având în vedere o încălcare gravă a obligațiilor ce rezultă din Legea nr. 131/2015 privind achizițiile publice și/sau tratatele internaționale la care Republica Moldova este parte, care a fost constatată printr-o decizie a unei instanțe judecătorești naționale sau, după caz, internaționale.
h) Beneficiarul notifică Prestatorul că din motive neprevăzute și datorită unor conjuncturi economice este în imposibilitate de a continua îndeplinirea obligațiunilor contractuale;
8.3. Beneficiarul poate înceta unilateral Contractul atunci când, din motive de interes public, constrângeri bugetare sau alte împrejurări obiective, continuarea executării Contractului nu mai este posibilă.
8.3.1. Din momentul recepționării notificării, executarea obligațiilor contractuale ale Prestatorului se suspendă prin emiterea unei Dispoziții în acest sens pentru partea de lucrări care nu a fost executată până la data notificării, fără aplicarea penalităților.
8.3.2. Prestatorul, împreună cu Beneficiarul, va întocmi un act bilateral de constatare a volumului lucrărilor efectiv executate până la data recepționării notificării, cu indicarea gradului de realizare a acestora, exprimat procentual în raport cu lucrarea finalizată corespunzătoare, și cu anexarea documentației justificative corespunzătoare.
8.3.3. Beneficiarul va recepționa și achita volumul lucrărilor efectiv executate, stabilit în actul bilateral de constatare semnat de Părți.
8.3.4. Prestatorul nu este în drept să execute lucrări suplimentare și nici să solicite compensarea eventualelor pierderi aferente lucrărilor neexecutate după data recepționării notificării.
8.3.5. Încetarea Contractului în temeiul prezentei clauze nu exonerează Părțile de executarea obligațiilor scadente până la data încetării Contractului. 
8.3. Partea care invocă rezoluțiunea va transmite celeilalte Părți o notificare motivată, acordând, după caz, un termen rezonabil pentru remedierea neexecutării, cu excepția cazurilor în care remedierea nu mai este posibilă sau nu este necesară potrivit legii ori prezentului Contract.
8.4. În cazul în care partea notificată nu răspunde în termen de 5 zile lucrătoare sau nu remediază încălcarea în termenul acordat, Contractul poate fi rezoluționat prin notificare scrisă, fără intervenția instanței de judecată, dacă legea nu prevede altfel.

9. Reclamaţii şi sancţiuni
9.1. Reclamațiile privind cantitatea Serviciilor prestate se formulează la recepția acestora sau, dacă neconformitatea nu putea fi constatată la acel moment, în termen de 10 (zece) zile lucrătoare de la data recepției.
9.2. Pretențiile privind calitatea Serviciilor prestate sunt înaintate Prestatorului în termen de 10 (zece) zile lucrătoare de la depistarea deficienţelor acestora, dar nu mai târziu de expirarea perioadei de răspundere a Prestatorului prevăzută de lege sau de prezentul Contract.
9.3. Prestatorul este obligat să examineze pretenţiile înaintate în termen de 5 (cinci) zile lucrătoare de la data primirii acestora şi să comunice Beneficiarului despre decizia luată, și, după caz, va propune măsurile și termenul de remediere.
9.4.  În cazul recunoașterii pretențiilor, Prestatorul va remedia neconformitățile într-un termen rezonabil convenit cu Beneficiarul, ținând cont de natura și complexitatea acestora.
9.5. Prestatorul poartă răspundere pentru calitatea Serviciilor în limitele stabilite, inclusiv pentru viciile ascunse.
9.6. Pentru executarea cu întârziere a Serviciilor, Prestatorul poartă răspundere materială în valoare de 0,1% din suma Serviciilor neexecutate, pentru fiecare zi de întârziere, dar nu mai mult de 10% din suma totală a prezentului Contract.
9.7. Pentru achitarea cu întârziere, Beneficiarul poartă răspundere materială în valoare de 0,1% din suma Serviciilor neachitate, pentru fiecare zi de întârziere, dar nu mai mult de 10% din suma totală a prezentului contract.
9.8. Penalitatea prevăzută la pct. 9.6 se aplică numai în cazul întârzierilor imputabile Prestatorului și nu este datorată pentru perioadele de suspendare sau prelungire a termenelor în condițiile pct. 7 din Contract.
9.9. Plata despăgubirii pentru prestarea cu întârziere a Serviciilor va fi reținută de către Beneficiar din următoarea plată înaintată de Prestator. 
9.10. Dacă în legătură cu executarea Serviciilor se produce o daună unui terţ, partea responsabilă răspunde conform prevederilor legale. Pentru stabilirea cuantumului răspunderii pentru dauna provocată se va ţine seama de gradul de vinovăţie în producerea acesteia.
9.11. Dacă nerespectarea de către Prestator a prevederilor actelor normative, oricărui regulament sau hotărâri ale autorităţilor administraţiei publice sau ale altor organe, legal constituite, şi care au caracter obligatoriu la executarea Serviciilor, provoacă pagube pentru Beneficiar, acesta va fi despăgubit de Prestator în mărimea sumei prejudiciului.

10. Drepturi de proprietate intelectuală
10.1. Prestatorul are obligaţia să despăgubească Beneficiarul împotriva oricăror:
a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate, şi
b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Caietului de sarcini.
10.2. Drepturile patrimoniale asupra documentației elaborate în executarea Contractului se transmit Beneficiarului în condițiile pct. 2.5 din Contract. Prestatorul își păstrează dreptul de a utiliza experiența profesională și metodele proprii de lucru care nu constituie informații confidențiale ale Beneficiarului.

11. Dispoziţii finale
11.1. Litigiile ce ar putea rezulta din prezentul Contract vor fi soluţionate de către Părţi pe cale amiabilă. În caz contrar, ele vor fi transmise spre examinare în instanţa de judecată competentă conform legislaţiei Republicii Moldova.
11.2. De la data semnării prezentului Contract, toate negocierile purtate şi documentele  perfectate anterior îşi pierd valabilitatea.
11.3 Părţile contractante au dreptul, pe durata îndeplinirii contractului, să convină asupra modificării clauzelor contractului, prin acord adiţional. Modificările şi completările la prezentul Contract sunt valabile numai în cazul în care au fost perfectate în scris şi au fost semnate de ambele Părţi.  
11.4. Dacă, pe parcursul executării Contractului, se constată necesitatea unor lucrări cadastrale suplimentare sau neprevăzute, inclusiv sistematizare definitivă, corectarea erorilor, delimitare, formare ori modificarea parametrilor sau hotarelor bunurilor imobile, acestea se execută numai în baza unui acord adițional încheiat în condițiile legislației privind achizițiile publice. Costurile se stabilesc prin raportare la tarifele pentru servicii similare din oferta inițială sau, în lipsa acestora, printr-un deviz justificat și acceptat de Părți.
[bookmark: _Hlk230287072]11.4.1. Prestatorul va informa Beneficiarul în scris despre necesitatea lucrărilor suplimentare, cauzele apariției acestora, influența asupra lucrărilor contractate și estimarea volumului, termenului și costului.
11.4.2. Prestatorul nu are obligația de a executa lucrările cadastrale suplimentare până la semnarea acordului adițional corespunzător. Totodată, Prestatorul este obligat să informeze Beneficiarul, în formă scrisă, despre circumstanțele concrete care pot împiedica executarea lucrărilor deja prevăzute în Contract și care justifică necesitatea executării unor lucrări cadastrale suplimentare.
11.5. Nici una dintre Părţi nu are dreptul să transmită obligaţiile şi drepturile sale stipulate în prezentul Contract unor terţe persoane fără acordul scris al celeilalte părţi.
11.6. Prezentul Contract este întocmit în 3 (trei) exemplare în limba de stat a Republicii Moldova, un exemplar pentru Prestator și două pentru Beneficiar.
11.7. Contractul operează valabil între parți, potrivit legii, ofertei și documentatiei de atribuire, de la data intrării sale în vigoare și până la epuizarea convențională sau legală a oricărui efect pe care îl produce.
11.8. Prezentul Contract reprezintă acordul de voinţă al ambelor părţi şi este semnat astăzi,  “____” ______________________. 
11.9. Pentru confirmarea celor menționate mai sus, Părțile au semnat prezentul Contract la data și anul indicate mai sus. 
                              
Datele juridice, poştale şi bancare ale Părţilor:
	[bookmark: _Hlk233802992]
	

	[bookmark: _Hlk233798605]Beneficiar
	Prestator

	S.A. ,,Administraţia Națională a Drumurilor”
	Denumirea prestatorului

	MD-2004 mun. Chişinău, str. Bucuriei, 12a
	adresa

	c/f 1003600023559
	c/f 

	c/IBAN MD67TRPCCC518430A00891AA
	c/IBAN 

	Ministerul Finanțelor, Trezoreria de Stat
MF-TR Chișinău-bugetul de stat
	Adresa băncii
c/TVA

	c/TVA 0503301
e-mail: cancelaria@andsa.md  
	
e-mail: 

	
Director general interimar
Ștefan POPA ________________
	
Director
Nume, prenume_______________________

